Slovenska kronika, 23.6.2008


Naslov: Obisk poslanske skupine SDS v Posavju
Tekst za voditelja:

T- Krško /

Poslanska skupina SDS, ki jo vodi Jože Tanko, je bila danes na obisku posavske pokrajine. Poslanci so se mudili v vseh petih občinah bodoče pokrajine Posavje od Brežic do Radeč in Kostanjevice na Krki, obiskali so podjetja, med drugim tudi krško jedrsko elektrarno ter druge ustanove, pred obiskom pa so na novinarski konferenci spregovorili o rezultatih posvetovalnega referenduma o ustanovitvi pokrajin. V SDS-u menijo, da so rezultati referenduma ne glede na nizko volilno udeležbo obvezujoči, zato bodo skušali še v tem mandatu sprejeti pokrajinsko zakonodajo. Današnji obisk poslanske skupine SDS v Posavju je v tem mandatu predzadnji obisk poslancev SDS v slovenskih regijah, čez štirinajst dni bodo obiskali še celjsko pokrajino.
